
Text rozhodnutia
Súd: Krajský súd Banská Bystrica Spisová značka: 24S/52/2010 Identifikačné číslo súdneho spisu: 6010200450 Dátum vydania rozhodnutia: 22. 12. 2011 Meno a priezvisko sudcu, VSÚ: Ľudovít Bradáč ECLI: ECLI:SK:KSBB:2011:6010200450.4 Uznesenie Krajský súd v Banskej Bystrici v právnej veci žalobcu: Všeobecná nemocnica Z., n.o. v konkurze, Jesenského č. 102, XXX XX Z., H.: XX XXX XXX, zast. W. JUDr. Ľubicou Flíderovou, advokátkou, W. I. X, XXX XX G. proti odporcovi: Úrad pre dohľad nad zdravotnou starostlivosťou, Grosslingová 5, 812 62 Bratislava o preskúmanie zákonnosti rozhodnutia a postupu žalovaného č. ZS 603/00020/2009/R zo dňa 28. apríla 2010 takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Dňa 31. mája 2010 bola Krajskému súdu v Banskej Bystrici doručená žaloba žalobcu o preskúmanie zákonnosti rozhodnutia a postupu žalovaného č. ZS 603/00020/2009/R zo dňa 28. apríla 2010, ktorým žalobca zamietol rozklad poskytovateľa zdravotnej starostlivosti Všeobecnej nemocnice Z., n.o., Jesenského č. 102, XXX XX Z., H.: XX XXX XXX a potvrdil rozhodnutie prvostupňového správneho orgánu Úradu pre dohľad nad zdravotnou starostlivosťou - pobočka O. O., C. XX, XXX XX O. O. E.. ZS XXX/XXXXX/XXXX zo dňa 30. septembra 2009, ktorým prvostupňový správny orgán uložil podľa § 50 ods. 2 písm. a) a § 64 ods. 2 písm. b) zákona č. 581/2004 Z.z. poskytovateľovi zdravotnej starostlivosti Všeobecnej nemocnici Z., n.o., Jesenského č. 102, XXX XX Z., H.: XX XXX XXX pokutu 1 600,- eur (48 201,- Sk) za porušenie ustanovenia § 4 ods. 3 zákona č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, na základe záverov ukončeného výkonu dohľadu dňa 03.06.2009 v zmysle zákona č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov pri poskytovaní zdravotnej starostlivosti X. V., K.. XXXX. Žalobca podaním doručeným súdu dňa 18. októbra 2011 zobral svoje odvolanie proti rozhodnutiu žalobcu č. odporcu č. ZS 603/00020/2009/R zo dňa 28. apríla 2010 späť, žiadal, aby súd konanie zastavil a rozhodol, že žiaden z účastníkov konania nemá nárok na náhradu trov konania. Podľa § 250h ods. 2 Občianskeho súdneho poriadku (ďalej len „O.s.p.“) až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Na základe späťvzatia žaloby žalobcu o preskúmanie zákonnosti rozhodnutia a postupu žalovaného č. ZS 603/00020/2009/R zo dňa 28. apríla 2010, ktoré bolo doručené súdu dňa 18. októbra 2011, súd podľa § 250d ods. 3 O.s.p. toto konanie zastavil. O trovách konania súd rozhodol podľa § 146 ods. 1 písmeno c) O.s.p. tak, že žiaden z účastníkov nemá právo na náhradu trov konania. Poučenie: Proti tomuto uzneseniu je prípustné odvolanie, ktoré možno podať v lehote 15 dní od jeho doručenia na súde, proti rozhodnutiu ktorého smeruje. V odvolaní sa má popri všeobecných náležitostiach (§42 ods.3 O. s. p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

